id en id id en en en en en ar en id nl id hbs_lat az ms ms id id id ms id ms id id ms ms id ms id nds tr en id en en en en en ms id id id ms ms en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Respon rakyat terhadap kabinet baru Datuk Najib - abdnaddin
Ingin Berkisah Dengan Cara Sendiri
Home Unlabelled Respon rakyat terhadap kabinet baru Datuk Najib
✔ abd naddin Diterbitkan 9:12 PTG
Banyak reaksi yang saya terima sebaik Perdana Menteri, Datuk Seri Mohd.Najib Tun Razak mengumumkan barisan kabinetnya yang baru. Saya gembira kerana hasrat (atau doa) sebahagian besar rakyat Sabah termakbul selepas Datuk Mohd.Shafie Apdal dilantik sebagai Menteri Pembangunan Luar Bandar dan Wilayah iaitu sesuatu yang mereka harapkan dapat membawa keluar Sabah dari perangkap kemiskinan.
Ketua UMNO Bahagian Sepanggar, Saudara Jumat Haji Idris menghantar SMS selepas saya menanyakan pendapatnya.
Katanya, Pembentukan barisan kabinet yang baru di bawah kepimpinan Perdana Menteri, Datuk Seri Najib Tun Razak dianggap sebagai telah membariskan saf jemaah menteri yang amat menarik dan meyakinkan.
"Gabungan muka baru dan muka lama dengan membuat sedikit pertukaran menteri kanan seperti Tan Sri Muhyiddin ke Kementerian Pendidikan dan Datuk Seri Hishammuddin Tun Hussein ke Kementerian Dalam Negeri memperlihatkan betapa PM begitu peka dan prihatin dengan kehendak rakyat yang mahu melihat perubahan drastik dilakukan sesuai dengan konsep satu Malaysia.'
"Kita akan memberi sokongan dan akan bersama Perdana Menteri dan jemaah menteri berganding tenaga mengangkat negara dan memakmurkan rakyat melalui gagasan satu Malaysia dimana rakyat dibedri keutamaan," katanya.
Beliau berkata, dalam barisan kabinet kali ini, PM melibatkan semua kaum bagi mewakili parti dan masyarakat masing-masing.
Jumat juga menyifatkan pelantikan Datuk Seri Mohd.Shafie Haji Apdal sebagai Menteri Kemajuan Luar bandar dan Wilayah amat tepat bagi memantapkan peranan Kementerian tersebut dalam membantu masyarakat di Sabah dan Sarawak yang masih memerlukan banyak pembelaan.
Beliau juga yakin semua pihak berpuas hati dan menyifatkan Perdana Menteri sudahpun memberikan ganjaran kepada UMNO Sabah yang mantap di bawah kepimpinan Ketua Menteri, Datuk Seri Musa Haji Aman.
"Kita berharap, semua yang diberi mandat bekerja keras bagi merealisasikan impian rakyat di negara ini," katanya.
Sementara itu, Ahli Jawatankuasa UMNO Bahagian Kota Marudu, Liman Kassim berkata golongan akar umbi mengalu-alukan pembentukan kabinet baru itu yang memberikan tempat kepada pemimpin-pemimpin Sabah untuk berperanan dengan lebih berkesan di peringkat nasional.
Katanya, selain Datuk Shafie, pemimpin Sabah yang turut dilantik ialah Datuk Anifah Aman sebagai Menteri Luar, Datuk Seri Panglima Lajim Haji Ukin yang bertukar ke Kementerian Perumahan dan Kerajaan Tempatan sebagai Timbalan Menteri, Datuk Abdul Rahim Bakri sebagai Timbalan Menteri Pengangkutan dan Datuk Rosnah Rashid Shirlin sebagai Timbalan Menteri Kesihatan.
Pemimpin Sabah lain yang turut dilantik dalam kabinet ialah Datuk Dr.Maximus Ongkili sebagai Menteri Sains, Teknologi dan Inovasi, Tan Sri Bernard Dompok, Menteri Perusahaan, Perladangan dan Komoditi serta Datuk VK Liew, Timbalan Menteri di Jabatan Perdana Menteri.
Bagaimanapun seorang penganalisis politik, Musram Haji Rakunman berkata, tidak banyak perubahan yang dilakukan Datuk Najib dalam barisan kabinetnya.
"Kalau adapun perubahan, ia tidak dilakukan secara bersunguh-sungguh.Apa yang berubah ialah nama-nama jawatan tetapi orang-orangnya tetap orang yang sama," katanya.
Artikel Berkaitan Penulis Email
Berlangganan artikel terbaru dari blog ini langsung via email
1 comments so far
NONG 10 April 2009 10:37 PTG
secara peribadi,saya gembira dengan bertambahnya bilangan orang Sabah dalam kabinet namun berharap perlantikan ini adalah berdasarkan kepada prestasi kerja dan kepimpinan yang dimiliki dan bukan atas dasar tertentu.
DSN berkata bahawa ini adalah Kabinet Rakyat.Bagaimana DSN begitu yakin bahawa ini adalah kabinet rakyat? dan apa yang paling ketara dalam pemilihan kabinet baru2 ini adalah banyak unsur kronisme di dalamnya. contohnya perlantikan Datuk Mukhriz sebagai Tim.Menteri dan Dato Shaharizat(Yg kalah dlm PRU)
Ketara sangatlah..nilai kerja mereka ini baik tapi kita lihat dari sudut pandang orang intelektual..banyak persoalan.
Perlantikan Mukhriz adalah titik tolak kepada perlantikan beliau sebagai PM suatu hari nanti selepas DSN..kita tunggu dan lihat.
apa pun saya berharap kabinet baru ini bukan sesuatu yang akan membawa kejatuhan kepada kerajaan kerana terdapat banyak ramalan seperti ini meniti di bibir rakyat.
All the best la..
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin